钦定古今图书集成/历象汇编/庶征典/第103卷 > 《礼记》 > 《月令》
## 钦定古今图书集成/历象汇编/庶征典/第103卷 > 《礼记》 > 《月令》

孟春行冬令，雪霜大挚，首种不入。

〈注〉挚，伤折也。与挚兽鸷虫之义同。

仲春行秋令，寒气总至；行夏令，煖气早来。

季春行冬令，则寒气时发。

季夏行冬令，则风寒不时。

孟秋行夏令，则寒热不节。

季秋行春令，则煖风来至。

孟冬行春令，则冻闭不密。行夏令，方冬不寒。行秋令，
雪霜不时。

季冬行夏令，则时雪不降，冰冻消释。